BAGUIO CITY-Dumanon iti 2.4 milyon pesos ti pakabuklan a gatad dagiti nakumpiskar a pirated dvd's ken cd's idi laeng kalman iti uppat a disso iti siudad ti Baguio.
Sigun kenni P/Supt Adonis Guzman, company commander ti City Public Safety Company, dumanon iti duapulo ket tallo a sako ti pirated dvd's ken cd's ti nakumpiskar dagiti kameng ti optical media board iti tulong dagiti kameng ti CPSC ken mobile patrol unit ti BCPO iti impatungpalda nga anti-piracy operation.
Karaman met kadagiti nakaipatungpalan ti raid ket ti Upper Mabini, stalls iti deppaar ti Upper ken Lower Session Road ken iti Old Market partikular iti Tobacco Section.
Tinagiragsak met dagiti kapulisan ti kinaawan ti saan a nasayaat nga insidente a napasamak iti nasao nga operasyon.
ilo_Latn ilo_Latn ilo_Latn ilo_Latn